Fost consilier în Guverul României: Ce Diaspora reprezentau ăia? Peluza Paris sau peluza Madrid? Trebuiau mitraliați, nu stropiți cu apă!!

Jigniri incalificabile lansate de un fost consilier în Guvernul României la adresa protestatarilor. Cristian Bârdac, consilier la Secretariatul General al Guvernului (SGG), cu rang de secretar de stat, scrie pe pagina de Facebook că protestatarii care au ieșit vineri seara în Piața Victoriei ”trebuiau mitraliați, nu stropiți cu apă”. Între timp, postarea a fost ștearsă, dar G4Media.ro a făcut o captură foto după postare.

Update: Potrivit purtătorului de cuvânt al guvernului, Cristian Bîrdac nu mai este consilier la SGG din iunie 2017.

Postarea consilierului Cristian Bârdac:

”Cine-i Diaspora?!? Observ mii de postări în care suntem ultragiați că Jandarmeria a făcut și a dres. Postăm niște materiale video scoase din context și facem pe călugărițele pe aici. Dar ăia care au dat foc la toți brazii din Victoriei și că erau să sară în aer mașinile din zona sau ăia de au maturat cu forțele de ordine pe jos, ăia cu ceafă lată, ăia nu ne mai deranjează? Ce Diaspora reprezentau ăia? Peluza Paris sau peluza Madrid?

Nu mai plângeți și rostogoliți imbecilități pe rețele. Trebuiau mitraliați, nu stropiți cu apă!!!”